Flickr .td_uid_2_60db1a4b58a1b_rand.td-a-rec-img{text-align:left}.td_uid_2_60db1a4b58a1b_rand.td-a-rec-img img{margin:0 auto 0 0} Il-Pulizija Ingliża arrestat lil tliet persuni u tliet uffiċjali ndarbu waqt protesti kontra l-lockdown f'Londra. Eluf ta' persuni nġabru fiċ-ċentru ta' Londra lbieraħ u bdew iwaddbu mijiet ta' blalen tat-tenis lejn il-Parlament biex jipprotestaw kontra l-lockdown u kontra l-vaċċin tal-Covid-19. Ħafna minnhom kienu bla maskra. It-tliet persuni ġew arrestati talli kisru l-paċi pubblika u talli ħebbew għall-pulizija. Inġabret folla nies barra Downing Street ukoll, fejn hemm l-uffiċċju tal-Prim Ministru Ingliż. Il-folla bdiet tgħajjat "shame on you" u "boo" lejn l-uffiċċju ta' Boris Johnson, u twaddab ħafna blalen tat-tenis. In-nies urew għadab għall-fatt li t-tneħħija tal-miżuri tal-Covid-19 ġew posposti għad-19 ta' Lulju. Johnson ħa din id-deċiżjoni minħabba ż-żieda allarmanti ta' każijiet tal-Covid-19 ġejjin mill-varjant Delta u issa anke mill-varjant ġdid Delta Plus. Id-deċiżjoni ta' Johnson L-Ingilterra tipposponi r-rilaxx tal-miżuri għad-19 ta' Lulju Aqra aktar 41 każ tal-varjant ġdid Delta Plus fl-Ingilterra Intant, ilbieraħ inqalgħet kontroversja oħra fl-Ingilterra, wara li ħarġu ritratti tas-Segretarju tas-Saħħa Matt Hancock ibus lil mara impjegata fid-dipartiment tiegħu. Billi hu kiser il-liġi ta' distanza soċjali b'din il-bewsa, huwa mbagħad ħabbar ir-riżenja tiegħu minn Segretarju tas-Saħħa. Aqra aktar Is-Segretarju għas-Saħħa Ingliż jirreżenja minħabba bewsa .td_uid_3_60db1a4b58d15_rand.td-a-rec-img{text-align:left}.td_uid_3_60db1a4b58d15_rand.td-a-rec-img img{margin:0 auto 0 0}